Reskripte (ἀποκρίματα) des Septimius Severus
Material: papyrus
Place: Arsinoites
Categories: Abschriften von kaiserlichen Entscheidungen (ἀποκρίματα)
ἐν Ἀλεξανδρείᾳ 
ἀντίγραφα ἀποκριμάτων τεθέντων ἐν τῇ στοᾷ 
τοῦ γυμνασίου η  Φαμενὼθ ιη·  Αὐτοκράτωρ Καῖσαρ Λούκιος 
[Σεπ]τίμιος Σεουῆρος Εὐσεβὴς Περτίναξ Ἀραβικὸς Ἀδιαβηνικὸς Παρθικὸς μέγιστος 
Σεβαστὸς καὶ Αὐτοκράτωρ Καῖσαρ Μάρκος Αὐρήλιος Ἀντωνεῖνος Σεβαστὸς 
 Οὐλπίῳ Ἡρακλάνῳ τῷ καὶ Καλλινείκῳ 
τὰς ἐπιβληθείσας Ἀλεξανδρεῦσι ἢ Αἰγυπτίοις ζημί
ας τῇ δωρεᾷ χρόνον προσαγα[γό]ντες ἀνήκαμεν. 
Ἀρτεμιδώρ[ῳ] τῷ καὶ Ἀχιλλῖ. 
τοῖς ἐγνωσμένοις συνκαταθέμενος βραδέως 
μέμφῃ τὰ δόξαντα. 
Αὐρηλίοις Ἀρτεμιδώρῳ καὶ Ἀνουβίωνι καὶ ἄλλοις. 
τοῖς ἐγνωσμένοις πίθεσθαι. 
Κιλ...δις τῷ καὶ Μίδᾳ διὰ Φιλοκράτους υἱοῦ. 
ὥσπερ ἀνατραπῆναι τὴν πρᾶσιν τῶν ὑποθη
κῶν οὐ δικαίως ἀξιοῖς οὕτως ἀπολαβεῖν σε 
τὴν νομὴν τῶν χωρὶς συνβάσεως κατεχομένων 
πρὸς βίαν χωρίων ὁ ἡγούμενος τοῦ ἔθνους κελεύσι 
...θαλγη Ἀμβρήλου διὰ Ἀβδομάνχου υἱοῦ. 
ἀργύριον γυναῖκες δανίζεσθαι καὶ ὑπὲρ ἄλλων 
ἐκτίνιν οὐ κωλύονται 
ιθ ὁμοίως προετέθη ἐν τῇ αὐτῇ στοᾷ· 
[Ἀ]πόλλωνι Ἁρνεκτώτου καὶ ἄλλ[ο]ις. 
αἱ περὶ τῶν ἐπισκέψεων κρίσις κοινῇ παρέσχεν 
πρόνοιαν Αἰγυπτίοις. 
Αὐρηλίῳ Σαρ[α]πίωνι. 
τὰς ἱε[ρ]ω[σ]ύνας ἐκ μητρῴου γένους εἰς διατοχὴν 
κατέρχεσ[θ]αι πρώην ἐκωλύσαμεν. 
Π[ρ]όκλῳ Ἀπολλ[ω]νίου. 
τοὺς γεγρ[α]μμένους κληρονόμους, κἂν αἱ διαθῆκαι 
π[ε]πλάσθαι λέγωνται, τῆς ν[ο]μῆς οὐκ ἔστιν 
δίκα[ι]ον ἐκβληθῆναι. φροντ[ί]σουσιν δὲ οἱ 
τὰ[ς] δίκας ἐπιτετραμμένοι καλέσαι τοὺς 
εὐ[θ]υνομένους εἴ γε τὸ πρᾶγμά ἐστιν ἐν τῇ 
τάξει τῶν διαγνώσεων. 
Κρονίῳ Ἡρακλείδου. 
αἱ πρόσκαιροι νόσοι τῶν πολιτικῶν οὐκ 
ἀπαλλάσου
σιν λιτουργιῶν, καὶ οἱ ἀσθενεῖς δὲ τῷ σώματι 
λιτουρ
[γ]οῦσιν ἐὰν τῇ φροντίδι τῶν οἰκίων πραγμάτων 
ἐξαρκῖν δύνωνται. 
κ ὁμοίως· 
Διοσκωρω Ἡφαιστίωνος καὶ Πιεσῆϊ Ὀσίριος 
καὶ ἄλλοις. 
ἀργύριον ἀντὶ πυροῦ καταβάλλιν ὑμᾶς ἐκω
λύσαμεν. 
Ἰσιδώρῳ Δείου. 
τὰ μὲν ὑπὸ Κόμωνος τετολμημένα 
Φλουεϊος Πλαυδιανὸς ὁ κράτιστος ἔπαρχος 
τῶν στρατοπέδων καὶ οἰκεῖος ἡμῶν 
ἐξετάσι. πρὸς δὲ Ἀπίωνα τὸν τελώνην, εἰ μὴ 
κοινωνῖ τῶν ἐνκλημ[ά]των Κόμωνι, τὸν 
ἡγούμενον τοῦ [ἔ]θνους ἕξεις δικα[σ]τήν. 
[Ἰσ]ιδώρῳ τῷ καὶ Ἡρακλ[είδ]ει [διὰ] [Ἀ]πολλωνου 
τῆς πατρῴας κληρονομίας ἀποστὰς καὶ 
τὴν ἐκ τῆς ἡλικίας οὐ[κ] ἔχων βοήθειαν τῷ 
νόμῳ τῶν πράσεων, ἐπὶ τὴν οὐσίαν δε
δημεῦσθαι φῄς, πείθ[ο]υ. 
...ελαθήῳ Καιρένου. 
ἐὰν τοῖς ὀρφανοῖς ἐπιτρόπους λ[ά]βῃς 
ἔξωθεν τάξεως, ὑπὲρ τῶν χωρίων πρὸς τοὺς 
νεμομένους δικαστὴς δοθήσεται.